CWYN Y CRISTION. 


JYEL hyn y cwynai'r Oristion mewn dychryn, aeth, a braw : 
'Rwy'n ofni try yr Iesu fì ar yr aswy law, 
I blith y gwrthodedig, ì fyw'n y ffyrnig ffau! 
Agored ddrws 4rugaredd anfeidrol gwedi ei gau. 


Y dynion na etholwyd gan Dduw i'r nefoedd fry, 

I'r tân anniffoddadwy y gyrir hwynt yn llu; 

Ond Orist a dd'wed, “* I'r nefoedd, fendigedigion, dewch ; 
At ddiafol a'i angylion, chwi annuwiolion, ewch.” 


“Nid adwaen I mo honoch,” y barnwr dd'wed yn hy', 
'“€ Ewch ymaith oddiwrthyf, y melldigedig lu ; 
Rbaid i chwi fyw'n dragwyddol o dan uffernol boen, 
Ni phrynwyd dim o honoch â gwerthfawr waed yr Oen.” 


Fel hyn yr ydwyf beunydd a'm deurydd dan y dw'r, 

A'm hyspryd dan galedi, yn mron a soddi'n siwr; 

Wrth feddwl bydd myrddiynau mewn poen nas gwn I pwy, 
'Rwy'n ofni bydd fy hunan yn un o honynt hwy. 


Mae'r poen yn annhraethadwy, rhyw lyn ofnadwy yw, 
'O gymmysg dân a brwmstan a llid anfeidrol Duw ; 

Y pryf nid yw yn marw, na'r tân yn diffodd chwaith, 
I bellder annherfynol y tragwyddoldeb maith. 


'Nol byw o dan arteithiau, flynyddau rif y gwlith, 
Ni fyddaf ddim ond dechreu y poenau bery byth ; 
Ac wedi byw flynyddau rifedi llysiau'r llawr, 

Ni fydd ond megys munyd o'r tragwyddoldeb mawr. 


Trachefn, 'nol byw flynyddau, rhif sêr y nef yn awr, 
Rhifedi'r mân ronynau sy'n gwneyd y ddaear fawr ; 
Rhif dafnau'r trwm gafodydd, er creadigaeth byd, 

“O'm blaen bydd tragwyddoldeb, 'nol treulio rhai'n i gyd. 


Mae'r meddwl hwn yn chwerwi pob mwyniant ddel i'm rhan, 
Mae'n attal pob cysuron, mae'n llethu f'enaid gwan, 

Wrth gofio'r lle arswydus a ragordeiniodd Duw, 

Iboeni yn dragwyddol ran fawr o ddynol ryw. 

O Arglwydd Dduw y lluoedd, ai felly rhyngodd bodd 
Doethineb a daioni—can's trefn y rheiny o'dd— 

Pwy gysur, pwy ddedwyddwch, a gaiff daioni pur, 

'Wrth gynnal bod a theimlad dros fyth mewn dirfawr gur ? 


Gwell geny'm llwyr ddifodi nag adgyfodi ìi fyw 

Yn y cadduglyn obry, dan nerth digofaint Duw, 
Mewn poen nas gall'sai dyfais yr Hollwybodol Un 
Ei wneyd yn waeth, er cospi'r creadur gwael o ddyn. 


Pe cawn I fyn'd i'r nefoedd, i blith y lluoedd llon, 

I blith y dynion goreu fu ar y ddaear hon— 

Y lle, er mor rhagorol, fydd annymunol iawn, 

Tra'n gwel'd fy nghydgreaduriaid yn uffern obry'n llawn. 


Efallai gwel'd fy mhlentyn, yr hwn wy'n garu'n fawr, 
I'r llyngclyn anobeithiol yn cael ei daflu i lawr— 

Ei ganfod yn y fflamiau, a gwrando ar ei lef, 

Wnai 'nghalon dirion dori, er bod yn nheulu'r nef. 


A fydd i'r teimlad dynol, y serch naturiol sydd 

Yn rhwymyn cyfeillgarwch rhwng dynion nos a dydd, 
Yn rhewi i fyny'n hollol o fewn i'r nefol wlad— 

Y lle teyrnasa cariad tragwyddol ei barhad ? 


O na, os fy rhieni ânt i'r trueni trist, 

A'u cau yn hollol allan o Deyrnas Duw a Christ, 

Un delyn aur na phalmwydd, o fewn i'r nef fydd dim, 

TTra gwelaf hwynt mewn poenau, a rydd ddedwyddwch im'. 


Nis gallaf fi ddychymyg am nefoedd uchel nôd, 

Tra byddo poen diddiwedd, ac uffern fawr yn bod ; 
Fy meddwl I'n ddiragfarn, a'm ffydd yn gadarn yw— 
Na fydd y fath drueni o dan lywodraeth Duw. 


* > * * * * 


Ow! Gristion annyddanus, mi'th wela'n glwyfus glaf, 
Yn byw dan ddu dywyllwch, er mewn canolddydd Haf, 
Mae llygad gwan dy feddwl dau gwmmwl tywyll âdu, 
Ao felly dychryniadau o'th amgylch o bob tu. 


Dy gredo ddychrynedig yn sylfaenedig sydd 
Ar eiriau cymhariaethol—diffygiol yw dy ffydd ; 

Drwy goledd gwael syniadau annghywir am dy Dduw, 
Mae'th yrfa'n annghysurus--yn boenus 'rwyt yn byw. 


Cyff'lybu'r Bod Anfeidrol i ryw ddaearol ddyn ; 

'O nage, mi gamsyniais, ond llawer gwaeth na dyn ; 
Hoff iawn gan ddynion weled eu plant yn ddedwydd oll, 
'Ond Duw yn rhag-arfaethu myrdd i dragwyddol goll ! 


Syniadau rhy annheilwng o'r Hwn a wnaeth y byd, 
Na welir ond arwyddion o gariad drwyddo'i gyd ; 

Da iawn pob peth a greodd, fe ddywedodd Duw ei hun, 
Mae'n gabledd d'wedyd iddo ordeinio damnio dyn. 


Myfyria ar Ragluniaeth, a doeth lywodraeth Duw, 
A gwel ei fwyn ymddygiad at bob creadur byw ; 
Mae'r ffrydìau o gysuron a red fel afon gref 

Bob dydd drwy'r greadigaeth yn brawf o'i gariad ef. 


Dysg holl weithredoedd natur, a'r 'Sgrythyr gywir, goeth, 
Fod Duw yn Hollalluog, a digamsyniol ddoeth ; 

Mae'n meddu pob awdurdod—pwy all ei orfod ef ? 

Mae arno'n ymddybynu golofnau dae'r a nef. 


Dysg pob rhyw ymddangosiad, a phrofiad pob rhyw ddyn 
Mai achos ei wneuthuriad oedd cariad Hwn ei hun, 

Lle gwelir nod o'i allu'n y greadigaeth faith, 

Fe welir nod o'i gariad yn wastad yn ei waith. 


Yr haul a rydd ei oleu o'r uchelderau fry, 

Ei wres a ddyry fywyd i ryw aneirif lu 

O lysiau hynod lesiol, at gynnal dynolryw— 
Haelionus roddion cariad yr Hollalluog Dduw. 


A rhag i'r haul dywynu i raddau mwy nâ'n lles, 
Rhydd wyntoedd a gwlawogydd i gymmedroli'r gwree ; 
Yn glau wrth ei orchymyn, i'r awyr dyrcha'r tarth, 
Drachefn i lawr defnyna, i ddwfrhau pob parth. 


Mae Ef yn rhag-ddarparu ar gyfer dyn bob pryd, 

Mae'n rhoi tymhorau ffrwythlawn, mae'n llwytho'r ddae'r ag y d, 
Mae'i gariad yn dysgleirio fel haul ar ganol dydd: 

Gwna Hwn—0O gâd dy gulfarn—yn gadarn ffon dy ffydd. 

Amlygiad o'i fawr gariad yn hynod eglur gawn 

Yn rhoddiad cyfarwyddyd i dywys dyn i'r iawn, 

O lwybrau y cyfrgoll a maglau pechod trist, 

Trwy Moses a'r proffwydi a'n Harglwydd Iesu Grist. 


Mae dyn yn ol ei duedd naturiol am fwynhau 

A allo o ddedwyddwch ; rhag poen fe gilia'n glau. 
Duw roddodd yn gynnorthwy i ddyn oleuni'r gwir 
I'w dywys,yn ddyogel trwy ddyrus anial dir. 


Mae'i gariad yn anfeidrol uwchlaw amgyffred dyn, 
Hollieithoedd byd ni thraethant ei ddoniau'n un ac un ; 
Fe bery'n ddigyfnewid at bob creadur byw, 

'Run hyd, 'run led ei gariad, tra byddo Duw yn Dduw. 


'Tra'r plant yn anwybodus, yn gwrthod ufuddhau, 
Mae'n arfer moddion cymhwys i'r dyben i'w gwellhau; 
'Os methu wna cynghorion, mae Duw fel tirion Dad, 
Yn rhoddi ei geryddon, rai llymion, er gwellhad. 


O'i gariad yn y dechreu sylfaenodd Duw y byd, 

O'i gariad dianwadal mae'n cynnal hwn o hyd, 

O'i gariad mae'n rhoi cerydd, o'i gariad mae'n rhoi hedd, 
O'i gariad bydd yn cospi mewn byd tu draw i'r bedd. 


Rho gyflawn bwys dy obaith ar gariad difrad Duw : 
Fe'th weryd o'r trueni, lle 'rwyt ti 'nawr yn byw ; 
Mae'i allu a'i ddoethineb a'i gariad oll yn oll: 
Dwg bawb i ddidranc wynfyd, nid â un dyn ar goll. 


'Ond cofia hyn o ddifri', os byw mewn pechod wnai, 

Nid â i'r nef ddim aflan—mae'n rhaid dy lwyr lanhau; 
Rhydd pechod glwyfau dyfnion, gwna'r galon oll yn gur, 
Rhaid goddef loesau chwerwon, cyn gwella'r rhai'n yn bur. 


Os ufuddhawn o'r galon i Dduw tra ar ein taith, 

Nid rhaid i'r iach wrth feddyg, na moddion chwerwon chwaith. 
Os rhodiwn lwybrau'r nefoedd yn ddiargyhoedd, gwn, 

Ein harwain gawn i'r gwynfyd, tu draw i'r bywyd hwn. 
Dyfryn Clettwr, Ceredigion. JOHN THOMas (1775—1868). 
(PRIS DIMAI.) 

